# Električno napajanje vanjskih uređaja

## USB priključak

Pomoću USB priključka mogu se puniti uređaji čije je električno napajanje moguće putem USB (npr. razni mobilni telefoni). Maksimalna struja punjenja iznosi 2,1 A.

Otvorite polugu za deblokadu (8) i otklopite poklopac (7) pretinca za medije. Utaknite USB priključak vanjskog uređaja preko odgovarajućeg USB kabela u USB utičnicu (11) (USB) radija.

Pri radu s aku-baterijom vanjski uređaj može se puniti samo kada je uključen radio.

Ako veličina odgovara, možete čuvati vanjski uređaj tijekom punjenja u pretincu za spremanje (6). Ako se vanjski uređaj zagrijava tijekom punjenja, onda ostavite otvoren poklopac (7) pretinca za medije kako biste zaštitili vanjski uređaj od pregrijavanja.

Ako je punjenje završeno ili ako ste izvadili USB kabel, onda ponovno zatvorite poklopac (7) kako biste zaštitili radio od prljavštine.

## Priključak izmjenične struje

Pomoću priključaka izmjenične struje možete raditi s drugim vanjskim električnim alatima. Utičnice se mogu razlikovati uzimajući u obzir norme specifične za zemlju.

Električno napajanje vanjskih alata pomoću priključka izmjenične struje moguće je samo s mrežnim priključkom radija, a ne pomoću umetnute aku-baterije. Kada je radio priključen na električnu mrežu, svijetli zelena kontrolna lampica (3) za potvrdu.

Ukupna maksimalno dopuštena ulazna struja svih priključenih električnih alata ne smije prelaziti vrijednost navedenu u sljedećoj tablici (vidjeti i natpis na kućištu ispod poklopac (4)):

Kataloški broj | Ukupna maks. ulazna struja (u A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Otvorite jedan poklopac (4) priključaka izmjenične struje i utaknite utikač vanjskog električnog alata u utičnicu (5) radija.