# Audiorežiim

## Sisse-/väljalülitamine

Raadio sisselülitamiseks vajutage sisse-/väljalülitusnuppu (15). Ekraan (16) aktiveerub ning edastama hakatakse raadio viimasel väljalülitamisel mänginud audioallikat.

Raadio väljalülitamiseks vajutage uuesti sisse-/väljalülitusnuppu (15). Audioallika hetkeseade salvestatakse.

## Helitugevuse reguleerimine

Pärast raadio sisselülitamist on alati seadistatud vaikne helitugevus.

Helitugevuse suurendamiseks keerake Clock-nuppu (14) ‎(GPB 18V‑5 C)‎ või Menu-nuppu (22) ‎(GPB 18V‑5 SC)‎ päripäeva, helitugevuse vähendamiseks vastupäeva.

Helitugevust kuvatakse ekraanil väärtuste vahemikus 0 kuni 30. Seadke helitugevus enne raadiosaatja sisselülitamist või vahetamist väikeseks, enne välise audioallika käivitamist keskmiseks.

Heli vaigistamiseks saate lühidalt vajutada Mute-nuppu (12). Ekraanile ilmub vaigistamise näidik (f).

Heli jälle sisselülitamiseks vajutage uuesti lühidalt Mute-nuppu või keerake Clock-nuppu (14) ‎(GPB 18V‑5 C)‎ või Menu-nuppu (22) ‎(GPB 18V‑5 SC)‎ päripäeva.

## Heli seadmine

Optimaalse helikvaliteedi jaoks on raadiosse sisse ehitatud ekvalaiser.

Kõrgete toonide taset ja bassitaset saab käsitsi muuta või kasutada heli eelseadeid eri muusikastiilide jaoks. Valida saab eelprogrammeeritud seadete JAZZ, ROCK, POP ja CLASSIC ning ise programmeeritava seade CUSTOM vahel. Heliseaded salvestatakse iga audioallika jaoks eraldi.

Salvestatud heli eelseade valimiseks vajutage ekvalaiseri nuppu (20) lühidalt nii mitu korda, kuni heli eelseadete näidik (i) ekraanil näitab soovitud seadet.

Seade CUSTOM muutmine

- Kõrgete toonide taset ja bassitaset saate seada vahemikus −5 kuni +5.
- Vajutage ekvalaiseri nuppu (20) üle 0,5 sekundi. Heli eelseadete näidikule (i) ekraanil ilmub CUSTOM.
- GPB 18V‑5 C. Kõrgete toonide taseme / bassitaseme näidik (d) kuvab TRE, kõrgete toonide taseme hetkeväärtus vilgub. Kõrgete toonide taseme muutmiseks keerake Clock-nuppu (14). Seatud väärtuse salvestamiseks vajutage Clock-nuppu (14).
  Kõrgete toonide taseme / bassitaseme näidik (d) kuvab nüüd BAS ja bassitaseme hetkeväärtust. Bassitaset muudetakse ja salvestatakse samamoodi nagu kõrgete toonide taset.
- GPB 18V‑5 SC. Mitmeotstarbeline näidik (k) kuvab <Treble> ja kõrgete toonide taseme hetkeväärtust. Kõrgete toonide taseme muutmiseks keerake Menu-nuppu (22). Seatud väärtuse salvestamiseks vajutage Menu-nuppu (22).
  Mitmeotstarbeline näidik (k) kuvab nüüd <Bass> ja bassitaseme hetkeväärtust. Bassitaset muudetakse ja salvestatakse samamoodi nagu kõrgete toonide taset.
- Pärast toonide kõrguse seade salvestamist või 10 sekundit pärast Clock-nupu (14) / Menu-nupu (22) viimast rakendamist ilmub raadio ekraanile jälle standardkuva.

## Audioallika valimine

Audioallika valimiseks vajutage Source-nuppu (18) nii kaua, kuni ekraanil kuvatakse soovitud sisemine või väline audioallikas:

- DAB: digiraadio DAB+ kaudu ‎(GPB 18V‑5 SC)‎,
- FM: analoograadio FM kaudu,
- AUX: väline audioallikas (nt CD-mängija) meediumipesas oleva 3,5 mm liitmiku AUX IN (10) kaudu,
- : väline audioallikas (nt nutitelefon ) Bluetooth®-ühenduse kaudu.

Aktiivset audioallikat kuvatakse audioallika näidikul (h) või Bluetooth®-i näidikul (g).

## DAB+ raadiosaatja sisselülitamine/salvestamine ‎(GPB 18V‑5 SC)‎

Vajutage audioallikana DAB+ raadiosaatja valimiseks Source-nuppu (18) nii mitu korda, kuni audioallika näidikule (h) ilmub DAB.

Pärast lühikest lähtestamist hakatakse edastama viimati seadistatud raadiosaatjat.

Saatja nimi kuvatakse mitmeotstarbelise näidiku (k) ülemisel real. See, millist infot kuvatakse mitmeotstarbelise näidiku alumisel real, saab seadistada menüüs.

- Saatja vahetamiseks keerake Source-nuppu (18) seni, kuni ekraanil kuvatakse soovitud saatja. Valiku kinnitamiseks vajutage Source-nuppu (18). Raadio lülitub valitud saatjale.
  Saatja vahetamiseks võib vajutada ka tagasisuunas otsingu nuppu (13) või edasisuunas otsingu nuppu (19).

- Sisselülitatud saatja salvestamiseks vajutage soovitud mälukoha programmisalvestusnuppu (17) nii kaua, kuni mälukoha number ilmub mälukoha näidikule (c).

- Salvestatud saatja sisselülitamiseks vajutage lühidalt vastavat programmisalvestusnuppu (17). Mälukoha number kuvatakse mälukoha näidikul (c).

Märkus. Vastuvõtuprobleemide korral saate DAB+ saatjaotsingu käivitada käsitsi. Selleks valige menüüs kas <Auto Scan> või vajutage korraga tagasisuunas otsingu nuppu (13) ja edasisuunas otsingu nuppu (19). Pärast saatjaotsingu lõppemist salvestatakse neli saatjat programmisalvestuskohtadele 1 kuni 4. Juba salvestatud saatjad kirjutatakse selle käigus üle.

Kui ühtegi DAB+-raadiosaatjat ei leita, ilmub mitmeotstarbelisele ekraanile (k) kiri <No DAB Station – Please Auto Scan>.

## FM-raadiosaatja sisselülitamine/salvestamine

Vajutage audioallikana FM-raadiosaatja valimiseks Source-nuppu (18) nii mitu korda, kuni audioallika näidikule (h) ilmub FM.

GPB 18V‑5 C. Seadmise ajal kuvatakse raadiosagedust kellaaja näidikul (j), seejärel raadiosageduse näidikul (a).

GPB 18V‑5 SC. Hetkel edastatava saatja sagedust kuvatakse mitmeotstarbelise näidiku (k) ülemisel real. Menüüfunktsioonis saab seada, millist lisateavet mitmeotstarbelise näidiku alumisel real kuvatakse.

Sobiva signaali piisavalt tugeva vastuvõtu korral lülitub raadio automaatselt stereovastuvõtule, ekraanil kuvatakse stereovastuvõtu näidik (e).

- Kindla saatja sisselülitamiseks keerake Source-nuppu (18), kuni ekraanil kuvatakse soovitud sagedus või soovitud saatja.
- Järgmise tugeva signaaliga saatja otsimiseks vajutage korraks tagasisuunas otsingu nuppu (13) või edasisuunas otsingu nuppu (19). Ekraanil kuvatakse ja edastama hakatakse järgmist leitud saatjat.
- Kõigi tugeva signaaliga saatjate otsimiseks vajutage tagasisuunas otsingu nuppu (13) või edasisuunas otsingu nuppu (19) kauem kui 0,5 sekundit. Iga leitud saatjat edastatakse 5 sekundit, misjärel jätkub otsing kuni sagedusala lõpuni. Saatja otsingu katkestamiseks vajutage lühidalt tagasisuunas otsingu nuppu (13) või edasisuunas otsingu nuppu (19).
- Sisselülitatud saatja salvestamiseks vajutage soovitud mälukoha programmisalvestusnuppu (17) nii kaua, kuni mälukoha number ilmub mälukoha näidikule (c).
- Tugevaima saatja automaatseks otsimiseks ja salvestamiseks vajutage korraga tagasisuunas otsingu nuppu (13) ja edasisuunas otsingu nuppu (19). Raadio kontrollib kõiki vastuvõetavaid saatjaid ning salvestab neli parima vastuvõtuga saatjat programmimälukohtadele 1 kuni 4. Arvestage, et selle käigus võidakse juba salvestatud saatjad üle kirjutada.
  Kui otsing on lõppenud, hakatakse edastama programmimälukohale 1 salvestatud saatjat.
- Salvestatud saatja sisselülitamiseks vajutage lühidalt vastavat programmisalvestusnuppu (17). Mälukoha number kuvatakse mälukoha näidikul (c).

## Antenni reguleerimine

Raadio tarnitakse monteeritud varbantenniga (30). FM-raadiorežiimis lükake varbantenn parima vastuvõtuga suunda.

Kui piisav vastuvõtt pole võimalik, pange raadio parema vastuvõtuga kohta.

Märkus. Raadio kasutamisel raadiosaatjate, raadioseadmete ja muude elektroonikaseadmete vahetus läheduses võib raadiovastuvõtt halveneda.

## Väliste audioallikate ühendamine AUX-liitmiku kaudu

Avage lukustushoob (8) ja pöörake meediumipesa kate (7) lahti. Ühendage AUX-kaabli (9) 3,5 mm pistik AUX IN-liitmikuga (10). Ühendage AUX-kaabel sobiva audioallikaga.

AUX-audioallika taasesitamiseks vajutage Source-nuppu (18) nii kaua, kuni audioallika näidikul kuvatakse (h) AUX.

Kaitseks mustuse eest sulgege ja lukustage meediumipesa kate (7) pärast AUX-kaabli pistiku eemaldamist uuesti.

AUX-liitmiku kaudu ühendatud audioallika saab panna ka hoidikusse (6), kui see on sobiva suurusega.

Kui AUX-režiimi ajal vajutatakse mõnda programmisalvestusnuppu (17), lülitub raadio saatjale, mis on salvestatud viimati kasutatud raadiorežiimis.

## Väliste audioallikate taasesitamine/juhtimine Bluetooth®-i kaudu

Audioallika (nt nutitelefoni) taasesitamiseks Bluetooth®-i kaudu vajutage kas Source-nuppu (18)nii kaua, kuni ekraanile ilmub Bluetooth®-i näidik (g), või vajutage sõltumatult praegusest audioallikast lühidalt nuppu Bluetooth® (21).

Kui raadio juba oli Bluetooth®-i kaudu välise audioallikaga ühendatud ja see audioallikas on saadaval, luuakse automaatselt ühendus selle audioallikaga. Kui ühendus on loodud, põleb Bluetooth®-i näidik (g) pidevalt.
GPB 18V‑5 SC: Bluetooth®-i kaudu ühendatud seadme nimi kuvatakse mitmeotstarbelise näidiku (k) ülemisel real. Alumisel real kuvatakse ühendatud seadmest edastatav tekst.

Kui 2 minuti jooksul ei ole võimalik ühendust luua, katkeb ühenduse loomine ning Bluetooth®-i näidik (g) hakkab vilkuma.
GPB 18V‑5 SC: mitmeotstarbelisele näidikule (k) ilmub näit <Not connected>.
Pärast 17 minuti möödumist ilma ühenduse loomiseta lülitub raadio automaatselt välja.

Ühenduse loomine Bluetooth®-i kaudu

- Ühenduse loomiseks uue välise audioallikaga vajutage Bluetooth®-i nuppu (21) kauem kui 0,5 sekundit. See on võimalik ka otsingu ajal, aktiivse ühenduse korral või teise audioallika kasutamise ajal.

- Raadio käivitab otsingu. Otsingu ajal vilgub näidik Bluetooth® (g).

- Aktiveerige ühendus välise audioallika kaudu. Seda saab nutitelefonides teha tavaliselt menüüs Bluetooth® seadete all. Raadio ilmub saadaolevate allikate nimekirja nime GPB 18V-5 C xxxx või GPB 18V-5 SC xxxx all. Järgige oma audioallika/nutitelefoni kasutusjuhendit.

- Kohe kui ühendus Bluetooth®-i kaudu on loodud, süttib näidik Bluetooth® (g).

Bluetooth®-i kaudu ühendatud audioallikat saab juhtida ka raadio kaudu:

- Loo valimiseks ja käivitamiseks vajutage edasisuunas otsingu nuppu (19) või tagasisuunas otsingu nuppu (13) lühidalt nii palju kordi, kuni jõuate soovitud looni. Valitud loo taasesitus algab automaatselt.

- Taasesituse katkestamiseks vajutage Mute-nuppu (12). Ekraanile ilmub vaigistamise näidik (f).

- Taasesituse jätkamiseks vajutage uuesti Mute-nuppu (12), muutke helitugevust või vajutage edasisuunas otsingu nuppu (19) või tagasisuunas otsingu nuppu (13).

- Loo edasi- või tagasikerimiseks hoidke edasisuunas otsingu nuppu (19) või tagasisuunas otsingu nuppu (13) all, kuni olete jõudnud loos soovitud kohani.

Kui Bluetooth®-i režiimi ajal vajutatakse mõnda programmisalvestusnuppu (17), lülitub raadio saatjale, mis on salvestatud viimati kasutatud raadiorežiimis.

## Kellaaja näidiku seadmine ‎(GPB 18V‑5 C)‎

Kellaaja näidiku menüü avamiseks vajutage lühidalt Clock-nuppu (14).

Saate valida 12 tunni <12H> või 24 tunni <24H> vormingu ning seada tunnid ja minutid.

Menüüs navigeerimine

- Menüüseadete muutmine: keerake Clock-nuppu (14).
- Menüüseadete salvestamine: vajutage Clock-nuppu.
- Pärast minutite seade salvestamist või 10 sekundit pärast Clock-nupu viimast rakendamist lülitub raadio audiorežiimi tagasi.

Kui raadio kellaaega enam ei salvestata, vahetage puhverpatareid välja.

## Lähtestusfunktsioon ‎(GPB 18V‑5 C)‎

Raadio kõigi seadete tehaseseadetele lähtestamiseks (reset) vajutage Clock-nuppu (14) kauem kui 0,5 sekundit. Ekraanile ilmub <RS>.

Keerake Clock-nuppu (14), et valida lähtestamise <YES> ja hetkel kehtivate seadete juurde naasmise <NO> vahel. Kinnitage valik, vajutades Clock-nuppu.

## Menüüseadete muutmine ‎(GPB 18V‑5 SC)‎

Menüüfunktsiooni avamiseks vajutage Menu-nuppu (22).

Menüüs navigeerimine

- Menüüs kerimine: keerake Menu-nuppu (22).
- Menüüseade valimine ja salvestamine: vajutage Menu-nuppu (22).
- Alammenüüsse minemine: vajutage Menu-nuppu (22).
- Alammenüüst tagasi kõrgema tasandi menüüsse minemine: vajutage tagasisuunas otsingu nuppu (13). Pärast kõrgeima tasandi menüüsse jõudmist lülitub raadio audiorežiimi tagasi.

Menüüfunktsioonist ükskõik milliselt tasandilt lahkumiseks ja audiorežiimi tagasipöördumiseks vajutage tagasisuunas otsingu nuppu (13) üle 1 sekundi. Teine võimalus on oodata, kuni raadio lülitub 10 sekundit pärast viimast nupuvajutust automaatselt tagasi audiorežiimi.

Kui menüüseadeid raadio väljalülitamisel enam ei salvestata, vahetage puhverpatareid välja.

## Menüüsuvandid ‎(GPB 18V‑5 SC)‎

Menüüvalik sõltub osaliselt raadios aktiveeritud audiorežiimist.

Menüüdes kuvatakse menüü nimi mitmeotstarbelise näidiku ülemisel real (k), valitav seadistus alumisel real.

<Set Time>
Kellaaja menüü: saate valida 12 tunni <12 Hour Mode> või 24 tunni <24 Hour Mode> vormingu ning kellaaega käsitsi seada. Kui audioallika DAB korral on valitud raadiosaatja, mis edastab kellaaega, võetakse see kellaaeg automaatselt üle.

<Reset All>
Menüü Reset: saate kõik menüüseadistused lähtestada tehasesätetele <Yes> või naasta aktiivsete seadistuste juurde <No>.

<Auto Scan> (audioallika DAB korral)
Automaatse saatjaotsingu menüü: saate käivitada automaatse saatjaotsingu.

<Manual Tune> (audioallika DAB korral)
Käsitsi häälestamise menüü: saate soovitud sageduse käsitsi valida.

<Display Type> (audioallika DAB korral)
Kuvaviisi menüü: saate valida, millist teksti mitmeotstarbelise näidiku (k) alumisel real kuvatakse:

- raadiosaatjast edastatav infotekst <Dynamic Label>,
- saatja sagedus <Frequency>,
- signaali tugevus <Signal Strength>,
- raadiosaatjast edastatav programmitüüp <Program Type>.

<Display Type> (audioallika FM korral)
Kuvaviisi menüü: saate valida, millist teksti mitmeotstarbelise näidiku (k) alumisel real kuvatakse:

- raadiosaatjast edastatav infotekst <Radio Text>,
- saatja nimi <Program Service>,
- raadiosaatjast edastatav programmitüüp <Program Type>.