# Väliste seadmete toide

## USB-ühendus

USB-ühenduse abil saab laadida seadmeid, mille energiaga varustamine on võimalik USB kaudu (nt erinevad mobiiltelefonid). Maksimaalne laadimisvool on 2,1 A.

Avage lukustushoob (8) ja pöörake meediumipesa kate (7) lahti. Ühendage välise seadme USB-ühendus sobiva USB-kaabliga raadio USB-laadimisliitmikuga (11) (USB).

Akutoite kasutamisel saab välist seadet laadida ainult siis, kui raadio on sisse lülitatud.

Sobiva suurusega välise seadme saab laadimise ajaks panna hoidikusse (6). Kui väline seade laadimise ajal soojeneb, jätke meediumipesa kate (7) lahti, et kaitsta välist seadet ülekuumenemise eest.

Kui laadimine on lõppenud või USB-kaabel eemaldatud, sulgege kate (7) uuesti, et kaitsta raadiot mustuse eest.

## Vahelduvvooluühendus

Vahelduvvooluühendused võimaldavad kasutada täiendavaid väliseid elektriseadmeid. Pistikupesad võivad olla riigiti erinevad.

Väliste seadmete vahelduvvooluühenduse kaudu energiaga varustamine on võimalik ainult siis, kui raadio on võrgutoitel, mitte akutoitel. Kui raadio on vooluvõrguga ühendatud, põleb roheline märgutuli (3).

Kõigi ühendatud elektriseadmete suurima lubatud voolutarbimise summa ei tohi ületada järgmises tabelis toodud väärtust (vt ka kirja korpusel katteklappide (4) all):

Tootenumber | Max voolutarbimise summa (A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Avage üks vahelduvvooluühenduse katteklapp (4) ja ühendage välise elektriseadme pistik raadio ühe pistikupesaga (5).