# Napájanie externých zariadení

## USB prípojka

Pomocou USB prípojky môžete nabíjať zariadenia, pri ktorých je možné elektrické napájanie cez USB (napr. rôzne mobilné telefóny). Maximálny nabíjací prúd je 2,1 A.

Otvorte zaisťovaciu páčku (8) a odklopte kryt (7) priehradky na médiá. Pripojte USB prípojku externého zariadenia pomocou vhodného USB kábla do USB nabíjacej zásuvky (11) (USB) rádia.

Pri prevádzke s akumulátorom možno externé zariadenie nabíjať, iba kým je zapnuté rádio.

Pri vhodnej veľkosti môžete externé zariadenie počas nabíjania uložiť do úložnej priehradky (6). Ak sa externé zariadenie počas nabíjania zahrieva, nechajte kryt (7) priehradky na médiá otvorený, aby ste externé zariadenie chránili pred prehriatím.

Po ukončení nabíjania alebo odobratí USB kábla kryt (7) opäť zatvorte, aby ste rádio chránili pred znečistením.

## Prípojka na striedavý prúd

Pomocou prípojky na striedavý prúd môžete prevádzkovať ďalšie externé elektrické zariadenia. Zásuvky sa môžu po zohľadnení noriem špecifických pre danú krajinu líšiť.

Elektrické napájanie externých zariadení cez prípojku na striedavý prúd je možné iba pri pripojení rádia do elektrickej siete avšak nie cez vložený akumulátor. Ak je rádio pripojené do elektrickej siete, svieti zelená kontrolka (3) ako potvrdenie.

Súčet maximálneho povoleného odberu prúdu všetkých pripojených elektrických zariadení nesmie prekročiť hodnotu uvedenú v nasledujúcej tabuľke (pozri tiež nápis na telese pod sklápacími krytmi (4)):

Vecné číslo | Súčet max. odberu prúdu (v A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Otvorte sklápací kryt (4) prípojky na striedavý prúd a zasuňte zástrčku externého elektrického zariadenia do zásuvky (5) rádia.