# Работа с акумулаторна батерия

- Използвайте само посочените в раздела Технически данни зарядни устройства. Само тези зарядни устройства са с параметри, подходящи за използваната във Вашето радио литиево-йонна батерия.

Указание: Използването на акумулаторни батерии, които не са предназначени за Вашето радио, може да предизвика неправилното му функциониране или да го повреди.

Литиево-йонната акумулаторна батерия е защитена срещу дълбоко разреждане чрез електронната система "Electronic Cell Protection (ECP)". При разредена батерия радиото се изключва от предпазен прекъсвач.

- Ако радиото бъде изключено от предпазния прекъсвач, не го включвайте отново. Акумулаторната батерия може да бъде повредена.

## Смяна на акумулаторната батерия

Отворете заключващия лост (28) на капака на акумулаторната батерия и вдигнете нагоре капака (27).

За изваждане на акумулаторната батерия натиснете освобождаващия бутон на батерията (25) и издърпайте акумулаторната батерия от гнездото. При това не прилагайте сила.

За използване на акумулаторната батерия я избутайте в гнездото (29), така че свързванията на акумулаторната батерия да легнат върху свързванията на гнездото на акумулаторната батерия. Акумулаторната батерия трябва да се захване с прещракване.

Затворете капака на акумулаторната батерия (27) и го заключете.