# Külső berendezések energiaellátása

## USB-csatlakozó

Az olyan készülékeket, amelyekben lehetőség van az USB-vel való energiaellátásra (pl. a különböző mobiltelefonok), az USB-csatlakozó segítségével is fel lehet tölteni. A maximális töltőáram 2,1 A.

Nyissa ki a (8) reteszelőkart és hajtsa fel a médiafiók (7) fedelét. Csatlakoztassa a külső készülék USB-csatlakozóját egy megfelelő USB-kábellel a rádió (11) USB-töltőhüvelyéhez (USB).

Akkumulátoros üzem esetén a külső készüléket csak addig lehet tölteni, amíg a rádió be van kapcsolva.

Ha ehhez megfelelő a mérete, a külső készüléket töltés közben a (6) tároló fiókban is lehet tárolni. Ha a külső készülék a töltési folyamat közben felmelegszik. hagyja nyitva a médiafiók (7) fedelét, hogy megóvja a külső készüléket a túlmelegedéstől.

A töltési folyamat befejezése, illetve az USB-kábel eltávolítása után zárja ismét le a (7) fedelet, hoy megóvja a rádiót a szennyeződésektől.

## Váltakozó áramú csatlakozó

A váltakozó áramú csatlakozók segítségével további külső elektromos készülékeket lehet üzemeltetni. A dugaszoló aljzatok az adott országspecifikus szabványoknak megfelelően különbözők lehetnek.

Külső készülékeket a váltakozó áramú csatlakozón keresztül csak akkor lehet energiával ellátni, ha a rádió a villamos hálózatról üzemel. Akkumulátoros üzemben erre nincs lehetőség. Ha a rádió csatlakoztatva van a villamos hálózathoz, akkor ennek nyugtázására a zöld (3) jelzőlámpa világít.

A berendezéshez csatlakoztatott összes elektromos készülék áramfelvételének összege nem haladhatja meg az alábbi táblázatban megadott értéket (lásd a berendezés házán a (4) fedelek alatt található feliratot):

Rendelési szám | A max. áramfelvételek összege (A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Nyissa ki a váltakozó áramú csatlakozók (4) fedelét és dugja bele a külső elektromos készülék csatlakozó dugóját a rádió (5) csatlakozó aljzatába.