# Energiforsyning af eksterne apparater

## USB-indgang

Ved hjælp af USB-tilslutningen kan de fleste apparater, som kan forsynes med energi via USB (f.eks. diverse mobiltelefoner), oplades. Den maksimale ladestrøm er 2,1 A.

Åbn låsehåndtaget (8), og vip akku-dækslet (7) til medieporten op. Forbind USB-tilslutningen fra det eksterne apparat med USB-ladebøsningen på radioen (11) (USB) via et passende USB-kabel.

Hvis du bruger radioen med akku, kan det eksterne apparat kun oplades, hvis radioen er tændt.

Hvis størrelsen passer, kan du også anbringe det eksterne apparat i opbevaringsrummet (6) under opladning. Hvis det eksterne apparat opvarmes under opladningen, kan du lade dækslet (7) til medieporten forblive åbent, så det eksterne apparat beskyttes mod overophedning.

Når opladningen er afsluttet, eller USB-kablet er fjernet, skal du lukke dækslet (7) igen for at beskytte radioen mod snavs.

## Vekselstrømstilslutning

Ved hjælp af vekselstrømstilslutningerne kan du drive flere eksterne elapparater. Stikdåserne kan variere afhængigt af de landespecifikke standarder.

Eksterne apparater, der er tilsluttet via vekselstrømstilslutningen, kan kun forsynes med energi, hvis radioen er sluttet til lysnettet. Det er ikke muligt, hvis den drives med akku. Hvis radioen er sluttet til lysnettet, lyser den grønne kontrollampe (3) som bekræftelse.

Summen af det maksimalt tilladte strømforbrug for alle tilsluttede elapparater må ikke overskride den værdi, der er angivet i følgende tabeller (se også teksten på huset under dækslet (4)):

Varenummer | Summen af maks. strømforbrug (i A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Åbn et af dækslerne (4) til vekselstrømstilslutningerne, og sæt stikket fra det eksterne elapparat i en stikdåse (5) på radioen.