# Audio režīms

## Ieslēgšana/izslēgšana

Lai ieslēgtu radio, nospiediet ieslēgšanas/izslēgšanas taustiņu (15). Displejs (16) tiek aktivizēts, un tiek atskaņots pēdējā radio ieslēgšanas reizē iestatītais audio avots.

Lai izslēgtu radio, no jauna nospiediet tā ieslēdzēja taustiņu (15). Audio avota aktuālais iestatījums tiek saglabāts.

## Skaļuma regulēšana

Pēc radio ieslēgšanas vienmēr ir iestatīts zems skaļums.

Lai palielinātu skaļumu, grieziet pulksteņa pogu (14) ‎(GPB 18V‑5 C)‎ vai izvēlnes pogu (22) ‎(GPB 18V‑5 SC)‎ pulksteņrādītāju kustības virzienā, lai samazinātu skaļumu, grieziet pretēji pulksteņrādītāju kustības virzienam.

Skaļuma iestatījums displejā tiek parādīts ar vērtību no 0 līdz 30. Pirms raidstacijas iestatīšanas vai mainīšanas noregulējiet mazu skaļumu, pirms ārējā audio avota ieslēgšanas – vidēju skaļumu.

Lai izslēgtu skaņu, īsi nospiediet skaņas izslēgšanas taustiņu (12). Displejā tiek parādīts skaņas izslēgšanas rādījums (f).

Lai skaņu atkal ieslēgtu, spiediet vēlreiz skaņas izslēgšanas taustiņu vai grieziet pulksteņa pogu (14) ‎(GPB 18V‑5 C)‎ vai izvēlnes pogu (22) ‎(GPB 18V‑5 SC)‎ pulksteņrādītāju kustības virzienā.

## Skaņas regulēšana

Optimālai skaņas atskaņošanai radio ir iebūvēts ekvalaizers.

Iespējams manuāli mainīt augsto un zemo toņu līmeni vai izmantot skaņas iepriekšēju iestatīšanu dažādiem mūzikas stiliem. Iespējams izvēlēties iepriekš ieprogrammētus iestatījumus JAZZ, ROCK, POP un CLASSIC, kā arī ieprogrammējamu iestatījumu CUSTOM. Skaņas iestatījumi tiek saglabāti atsevišķi katram audio avotam.

Lai izvēlētos kādu no saglabātajiem skaņas iepriekšējiem iestatījumiem, spiediet ekvalaizera taustiņu (20) tik bieži, līdz vēlamais skaņas iepriekšēja iestatījuma rādījums (i) tiek parādīts displejā.

Iestatījuma izmaiņas CUSTOM:

- Varat iestatīt augsto toņu un zemo toņu līmeni diapazonā no −5 līdz +5.
- Turiet nospiestu ekvalaizera taustiņu (20) ilgāk nekā 0,5 s. Skaņas iepriekšēja iestatījuma rādījumā (i) displejā tiek parādīts CUSTOM.
- GPB 18V‑5 C: redzams augsto/zemo toņu rādījums (d) TRE, mirgo aktuālā augsto toņu līmeņa vērtība. Grieziet pulksteņa pogu (14), lai mainītu augsto toņu līmeni. Spiediet pulksteņa pogu (14), lai saglabātu iestatīto vērtību.
  Augsto/zemo toņu līmeņa rādījumā (d) redzams BAS, kā arī zemo toņu līmeņa aktuālā vērtība. Mainiet un saglabājiet zemo toņu līmeni, kā aprakstīts par augsto toņu līmeni.
- GPB 18V‑5 SC: daudzfunkciju rādījumā (k) redzams <Treble> un augsto toņu līmeņa aktuālā vērtība. Spiediet izvēlnes pogu (22), lai mainītu augsto toņu līmeni. Spiediet izvēlnes pogu (22), lai saglabātu iestatīto vērtību.
  Daudzfunkciju rādījumā (k) redzams <Bass>, kā arī zemo toņu līmeņa aktuālā vērtība. Mainiet un saglabājiet zemo toņu līmeni, kā aprakstīts par augsto toņu līmeni.
- Pēc zemo toņu iestatījuma saglabāšanas vai 10 s pēc pēdējās pulksteņa pogas (14)/izvēlnes pogas (22) nospiešanas radio atgriežas uz standarta displeja rādījumu.

## Audio avota izvēle

Lai izvēlētos audio avotu, spiediet avota pogu (18) tik bieži, līdz displejā ir redzams vēlamais vai ārējais audio avots:

- DAB: digitālais radio, izmantojot DAB+ ‎(GPB 18V‑5 SC)‎,
- FM: analogais radio, izmantojot UĪV,
- AUX: ārējais audio avots (piem., CD atskaņotājs), izmantojot 3,5 mm pieslēgvietu AUX IN (10) multivides nodalījumā,
- : ārējais audio avots (piem., viedtālrunis), izmantojot Bluetooth®.

Aktuālais audio avots redzams audio avota rādījumā (h) vai rādījumā Bluetooth® (g).

## DAB+ raidstacijas iestatīšana/saglabāšana ‎(GPB 18V‑5 SC)‎

Lai izvēlētos audio avotu DAB+ raidstaciju, spiediet avota pogu (18) tik bieži, līdz ir redzams audio avota (h) DAB rādījums.

Pēc neilgas inicializācijas tiek atskaņota pēdējā raidstacija.

Raidstacijas nosaukums attiecīgi tiek parādīts daudzfunkciju rādījuma augšējā rindā (k). Izvēlnes funkcijās varat iestatīt, kāda papildu informācija tiek parādīta daudzfunkciju rādījuma apakšējā rindā.

- Lai mainītu raidstaciju, grieziet avota pogu (18), līdz displejā ir redzama vēlamā raidstacija. Spiediet avota pogu (18), lai apstiprinātu izvēli. Radio pārslēdzas uz izvēlēto raidstaciju.
  Alternatīvā variantā raidstaciju pārslēgšanai varat nospiest taustiņu (13) vai taustiņu meklēšanai uz augšu (19).

- Lai saglabātu iestatīto raidstaciju, spiediet vēlamās atmiņas vietas programmas saglabāšanas taustiņu (17) tik ilgi, līdz atmiņas vietas numurs ir redzams atmiņas vietas rādījumā (c).

- Lai atskaņotu saglabātu raidstaciju, īsi nospiediet kādu programmas saglabāšanas taustiņu (17). Atmiņas vietas numurs tiek parādīts atmiņas vietas rādījumā (c).

Norāde: ja ir uztveršanas traucējumi, DAB+ raidstaciju meklēšanu var sākt manuāli. Izvēlnē atlasiet <Auto Scan> vai spiediet taustiņu meklēšanai uz leju (13) vai taustiņu meklēšanai uz augšu (19). Pēc raidstacijas meklēšanas pabeigšanas 4 raidstacijas tiek saglabātas programmas atmiņas vietās no 1 līdz 4. Jau saglabātās raidstacijas tiek pārrakstītas.

Ja neviena DAB+ raidstacija nav atrodama, daudzfunkciju rādījumā (k) ir redzams <No DAB Station – Please Auto Scan>.

## UĪV raidstacijas iestatīšana/saglabāšana

Lai izvēlētos audio avotu UĪV raidstaciju, spiediet avota pogu (18) tik bieži, līdz ir redzams audio avota rādījums (h) FM.

GPB 18V‑5 C: iestatīšanas laikā radio frekvence parādās laika rādījumā (j), pēc tam radiofrekvences rādījumā (a).

GPB 18V‑5 SC: aktuāli atskaņotās raidstacijas frekvence attiecīgi tiek parādīta daudzfunkciju rādījuma augšējā rindā (k). Izvēlnes funkcijās varat iestatīt, kāda papildu informācija tiek parādīta daudzfunkciju rādījuma apakšējā rindā.

Ja pietiekami spēcīgi tiek uztverts piemērots signāls, radio automātiski pārslēdzas uz stereo uztveršanu, displejā tiek parādīts stereo uztveršanas rādījums (e).

- Lai iestatītu noteiktu raidstaciju, pagrieziet avota pogu (18), līdz vēlamā frekvence vai raidstacija ir redzama displejā.
- Lai meklētu nākamo raidstaciju ar lielu signāla stiprumu, īsi nospiediet taustiņu meklēšanai uz leju (13) vai taustiņu meklēšanai uz augšu (19). Nākamā atrastā raidstacija tiek parādīta displejā un atskaņota.
- Lai meklētu visas raidstacijas ar lielu signāla stiprumu, taustiņu meklēšanai uz leju (13) vai taustiņu meklēšanai uz augšu (19) turiet nospiestu ilgāk par 0,5 sekundēm. Katra atrastā raidstacija tiek atskaņota 5 s, pēc tam meklēšana tiek turpināta līdz frekvenču diapazona beigām. Lai pārtrauktu raidstaciju meklēšanu, īsi nospiediet taustiņu meklēšanai uz leju (13) vai taustiņu meklēšanai uz augšu (19).
- Lai saglabātu iestatīto raidstaciju, spiediet vēlamās atmiņas vietas programmas saglabāšanas taustiņu (17) tik ilgi, līdz atmiņas vietas numurs ir redzams atmiņas vietas rādījumā (c).
- Lai automātiski meklētu un saglabātu spēcīgāko raidstaciju, vienlaikus spiediet taustiņu meklēšanai uz leju (13) un taustiņu meklēšanai uz augšu (19). Radio pārbauda visas uztveramās raidstacijas un saglabā 4 vislabāk uztveramās raidstacijas programmas atmiņas vietās no 1 līdz 4. Ņemiet vērā, ka jau saglabātās raidstacijas tiek pārrakstītas.
  Kad meklēšana ir pabeigta, tiek atskaņota 1. programmas atmiņas vietā saglabātā raidstacija.
- Lai atskaņotu saglabātu raidstaciju, īsi nospiediet kādu programmas saglabāšanas taustiņu (17). Atmiņas vietas numurs tiek parādīts atmiņas vietas rādījumā (c).

## Stieņveida antenas stāvokļa regulēšana

Radio tiek piegādāta ar uzmontētu stieņveida antenu (30). Radio režīmā ar UĪV pagrieziet stieņveida antenu tajā virzienā, kurā ir vislabākā uztveršana.

Ja uztveršana nav pietiekami laba, novietojiet radio vietā, kur ir labāka uztveršana.

Norāde: ja radio tiek izmantots tiešā radioiekārtu, radioierīču vai citu elektronisko ierīču tuvumā, radio uztveršana var pasliktināties.

## Ārējo audio avotu pieslēgšana, izmantojot AUX

Atveriet akumulatora pārsega fiksācijas sviru (8) un atveriet multivides nodalījuma pārsegu (7). AUX kabeļa 3,5 mm spraudni (9) iespraudiet AUX IN pieslēgvietā (10). Pievienojiet AUX kabeli piemērotam audio avotam.

Lai atskaņotu AUX audio avotu, spiediet avota pogu (18) tik bieži, līdz rādījumā ir redzams audio avots (h) AUX.

Aizveriet multivides nodalījuma pārsegu (7), lai pasargātu to no netīrumiem, kad AUX kabeļa spraudnis ir atvienots.

Ja izmērs ir piemērots, ar AUX pieslēgto audio avotu var uzglabāt arī uzglabāšanas nodalījumā (6).

Ja AUX darbības laikā tiek nospiests kāds no programmas atmiņas taustiņiem (17), radio pārslēdzas uz to raidstaciju, kas saglabāta pēdējā izmantotajā radio darba režīmā.

## Ārējo audio avotu atskaņošana/vadīšana, izmantojot Bluetooth®

Lai atskaņotu audio avotu (piem., viedtālruni), izmantojot Bluetooth®, vai nu spiediet avota pogu (18) tik bieži, līdz displejā ir redzams rādījums Bluetooth® (g), vai neatkarīgi no aktuālā audio avota īsi nospiediet taustiņu Bluetooth® (21).

Ja radio ar Bluetooth® palīdzību jau ir savienots ar ārējo avotu un šis audio avots ir pieejams, automātiski tiek izveidots savienojums ar šo audio avotu. Tiklīdz savienojums ir izveidots, pastāvīgi deg rādījums Bluetooth® (g).
GPB 18V‑5 SC: ar Bluetooth® palīdzību savienotās ierīces nosaukums tiek parādīts daudzfunkciju rādījuma (k) augšējā rindā. Apakšējā rindā tiek parādīts savienotās ierīces raidītais teksts.

Ja 2 minūšu laikā savienojumu izveidot neizdodas, savienojuma izveide tiek pārtraukta un rādījums Bluetooth® (g) deg ilgstoši.
GPB 18V‑5 SC: daudzfunkciju rādījumā (k) ir redzams <Not connected>.
Ja vēl 17 minūtes neizdodas izveidot savienojumu, radio automātiski atslēdzas.

Jauna savienojuma izveidošana, izmantojot Bluetooth®:

- Lai izveidotu savienojumu ar jaunu ārējo audio avotu, turiet nospiestu taustiņu Bluetooth® (21) ilgāk par 0,5 sekundēm. Tas iespējams arī meklēšanas, esoša savienojuma vai ārējā audio avota darbības laikā.

- radio sāk meklēšanu; meklēšanas laikā mirgo rādījums Bluetooth® (g);

- Aktivizējiet savienojumu, izmantojot ārējo audio avotu. Viedtālruņiem tas parasti iespējams izvēlnes Bluetooth® iestatījumos. Radio tiek parādīts kā pieejams avots ar nosaukumu GPB 18V-5 C xxxx vai GPB 18V-5 SC xxxx. Lūdzu, ievērojiet sava audio avota/viedtālruņa ekspluatācijas instrukciju.

- tiklīdz izveidots savienojums, izmantojot Bluetooth®, rādījums Bluetooth® (g) deg ilgstoši.

Ar Bluetooth® pieslēgto audio avotu var arī vadīt no radio:

- lai izvēlētos un atskaņotu skaņdarbu, ātri spiediet taustiņu meklēšanai uz augšu (19) vai taustiņu meklēšanai uz leju (13) tik bieži, līdz sasniegts vēlamais skaņdarbs; izvēlētā skaņdarba atskaņošana tiek sākta automātiski;

- Lai pārtrauktu atskaņošanu, spiediet skaņas izslēgšanas taustiņu (12). Displejā tiek parādīts skaņas izslēgšanas rādījums (f).

- Lai turpinātu atskaņošanu, vēlreiz spiediet skaņas izslēgšanas taustiņu (12), mainiet skaļumu vai spiediet taustiņu meklēšanai uz augšu (19) vai taustiņu meklēšanai uz leju (13).

- lai skaņdarbā pārvietotos uz priekšu vai atpakaļ, turiet nospiestu taustiņu meklēšanai uz augšu (19) vai taustiņu meklēšanai uz leju (13), līdz sasniegta vēlamā vieta skaņdarbā.

Ja Bluetooth® darbības laikā tiek nospiests kāds no programmas atmiņas taustiņiem (17), radio pārslēdzas uz to raidstaciju, kas saglabāta pēdējā izmantotajā radio darba režīmā.

## Laika rādījuma iestatīšana ‎(GPB 18V‑5 C)‎

Lai atvērtu laika rādījuma izvēlni, spiediet pulksteņa pogu (14).

Iespējams izvēlēties 12 stundu <12H> un 24 stundu <24H> laika formātu, kā arī iestatīt stundas un minūtes.

Pārvietošanās izvēlnē:

- Izvēlnes iestatījumu mainīšana: grieziet pulksteņa pogu (14).
- Izvēlnes iestatījumu saglabāšana: spiediet pulksteņa pogu .
- Pēc minūšu iestatījuma saglabāšanas vai 10 s pēc pulksteņa pogas pēdējās nospiešanas radio pārslēdzas atpakaļ audio režīmā.

Ja laiks radio vairs netiek saglabāts, nomainiet buferbaterijas.

## Atiestatīšanas funkcija ‎(GPB 18V‑5 C)‎

Lai radio iestatījumus atiestatītu uz rūpnīcas iestatījumiem (atiestate), turiet nospiestu pulksteņa pogu (14) ilgāk par 0,5 s. Displejā parādās <RS>.

Grieziet pulksteņa pogu (14), lai izvēlētos atiestatīšanu <YES> vai atgriešanos pie aktuālajiem iestatījumiem <NO>. Apstipriniet izvēli, nospiežot pulksteņa pogu.

## Izvēlnes iestatījumu maiņa ‎(GPB 18V‑5 SC)‎

Lai atvērtu izvēlnes funkcijas, spiediet izvēlnes pogu (22).

Pārvietošanās izvēlnē:

- ritināšana izvēlnē: grieziet izvēlnes pogu (22);
- atlasiet un saglabājiet izvēlnes iestatījumus: spiediet izvēlnes pogu (22);
- pāriešana uz apakšizvēlni: spiediet izvēlnes pogu (22);
- pāriešana no apakšizvēlnes uz augstāku izvēlni: īsi nospiediet taustiņu meklēšanai uz leju (13); kad augstāks izvēlnes līmenis ir sasniegts, radio atgriežas audio režīmā.

Lai izietu no izvēlnes funkcijām jebkurā līmenī un atgrieztos audio režīmā, spiediet taustiņu meklēšanai uz leju (13) ilgāk nekā 1 s. Alternatīvā variantā radio 10 s pēc pēdējās taustiņa nospiešanas automātiski pārslēdzas audio režīmā.

Ja, izslēdzot radio, izvēlnes iestatījumi vairs netiek saglabāti, nomainiet buferbaterijas.

## Izvēlnes opcijas ‎(GPB 18V‑5 SC)‎

Izvēlnes izvēle daļēji atkarīga no audio darba režīma, kādā radio atrodas.

Izvēlnes nosaukums izvēlnē tiek parādīts daudzfunkciju rādījuma augšējā rindā (k), atlasāmais iestatījums apakšējā rindā.

<Set Time>
Laika izvēlne: iespējams izvēlēties 12 stundu <12 Hour Mode> un 24 stundu <24 Hour Mode> laika formātu un laiku iestatīt manuāli. Ja pie audio avota DAB atlasīta raidstacija, kas rāda pulksteņa laiku, šis laiks tiek pārņemts automātiski.

<Reset All>
Atiestates izvēlne: visus izvēlnes iestatījumus var atiestatīt uz rūpnīcas iestatījumiem <Yes> vai atgriezties pie aktuālajiem iestatījumiem <No>.

<Auto Scan> (ar audio avotu DAB)
Automātiskās raidstaciju meklēšanas izvēlne: iespējams sākt automātisku raidstaciju meklēšanu.

<Manual Tune> (ar audio avotu DAB)
Manuālas pielāgošanas izvēlne: vēlamo frekvenci iespējams iestatīt manuāli.

<Display Type> (ar audio avotu DAB)
Rādījuma veida izvēlne: iespējams izvēlēties, kāds teksts tiek parādīts daudzfunkciju rādījuma (k) apakšējā rindā:

- raidstacija raidītais informatīvais teksts <Dynamic Label>,
- raidstacijas frekvence <Frequency>,
- signāla stiprums <Signal Strength>,
- raidstacijas raidītais programmas veids <Program Type>.

<Display Type> (ar audio avotu FM)
Rādījuma veida izvēlne: iespējams izvēlēties, kāds teksts tiek parādīts daudzfunkciju rādījuma (k) apakšējā rindā:

- raidstacijas raidītais informatīvais teksts <Radio Text>,
- raidstacijas nosaukums <Program Service>,
- raidstacijas raidītais programmas veids <Program Type>.