# Τροφοδοσία εξωτερικών συσκευών

## Σύνδεση USB

Με τη βοήθεια της σύνδεσης USB μπορούν οι συσκευές, των οποίων η παροχή ενέργειας είναι δυνατή μέσω USB (π.χ. διάφορα κινητά τηλέφωνα), να φορτιστούν. Το μέγιστο ρεύμα φόρτισης ανέρχεται στα 2,1 A.

Ανοίξτε τον μοχλό ασφάλισης (8) και ανασηκώστε το κάλυμμα (7) της θήκης μέσων. Συνδέστε τη σύνδεση USB της εξωτερικής συσκευής μέσω ενός κατάλληλου καλωδίου USB με την υποδοχή φόρτισης USB (11) (USB) του ραδιοφώνου.

Στη λειτουργία με μπαταρία η εξωτερική συσκευή μπορεί να φορτιστεί μόνο, όσο το ραδιόφωνο είναι ενεργοποιημένο.

Με κατάλληλο μέγεθος μπορεί η εξωτερική συσκευή να αποθηκευτεί κατά τη διάρκεια της φόρτισης στη θήκη φύλαξης (6). Εάν η εξωτερική συσκευή θερμαίνεται κατά τη διάρκεια της διαδικασίας της φόρτισης, τότε αφήστε το κάλυμμα (7) της θήκης μέσων ανοιχτό, για να προστατέψετε την εξωτερική συσκευή από την υπερθέρμανση.

Όταν ολοκληρωθεί η διαδικασία της φόρτισης ή απομακρυνθεί το καλώδιο USB, τότε κλείστε το κάλυμμα (7) ξανά, για να προστατέψετε το ραδιόφωνο από τη ρύπανση.

## Σύνδεση εναλλασσομένου ρεύματος

Με τη βοήθεια της σύνδεσης εναλλασσομένου ρεύματος μπορείτε να λειτουργήσετε περαιτέρω εξωτερικές ηλεκτρικές συσκευές. Οι πρίζες μπορούν να διαφέρουν, λαμβάνοντας υπόψη τα ειδικά για κάθε χώρα πρότυπα.

Η παροχή ενέργειας σε εξωτερικές συσκευές μέσω της σύνδεσης εναλλασσομένου ρεύματος είναι δυνατή μόνο σε περίπτωση σύνδεσης στο ηλεκτρικό δίκτυο του ραδιοφώνου και όχι μέσω μιας χρησιμοποιούμενης μπαταρίας. Όταν το ραδιόφωνο είναι συνδεδεμένο στο δίκτυο του ρεύματος, ανάβει η πράσινη λυχνία ελέγχου (3) για επιβεβαίωση.

Το σύνολο της μέγιστης επιτρεπόμενης κατανάλωσης ρεύματος όλων των συνδεδεμένων ηλεκτρικών εργαλείων δεν επιτρέπεται να ξεπεράσει την αναφερόμενη στον ακόλουθο πίνακα τιμή (βλέπε επίσης τη σήμανση στο περίβλημα κάτω από τα καλύμματα (4)):

Κωδικός αριθμός | Σύνολο της μέγιστης κατανάλωσης ρεύματος (σε A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Ανοίξτε ένα κάλυμμα (4) της σύνδεσης εναλλασσομένου ρεύματος και τοποθετήστε το φις της εξωτερικής ηλεκτρικής συσκευής σε μια πρίζα (5) του ραδιοφώνου.