# Buferinių baterijų įdėjimas/keitimas

Paros laikui ir kitiems radijo nustatymams išsaugoti reikia įdėti buferines baterijas. Tuo tikslu patariama naudoti šarmines mangano baterijas.

Atlaisvinkite akumuliatoriaus gaubto fiksuojamąją svirtelę (28) ir atidarykite akumuliatoriaus gaubtą (27).

Jei reikia, išimkite akumuliatorių (26).

Norėdami atidaryti baterijų skyriaus dangtelį (24), paspauskite fiksatorių (23) ir nuimkite baterijų skyriaus dangtelį. Įdėkite kartu pateiktas buferines baterijas.

Įdėdami baterijas atkreipkite dėmesį į baterijų skyriaus viduje nurodytus baterijų polius.

Vėl uždėkite baterijų skyriaus dangtelį (24).

"REPLACE AA BATTERY WHEN UNIT NO LONGER KEEPS CORRECT TIME": Jei radijuje nebeišsaugomas paros laikas, pakeiskite buferines baterijas.

Visada kartu pakeiskite visas baterijas. Naudokite tik vieno gamintojo ir vienodos talpos baterijas.

- Jei radijo ilgesnį laiką nenaudosite, išimkite iš jo buferines baterijas. Ilgesnį laiką radijuje laikomos buferinės baterijos dėl korozijos gali pradėti irti ir savaime išsikrauti.