# Vkladanie/výmena záložných batérií

Kvôli uchovaniu času a iných nastavení v pamäti musia byť v rádiu vložené záložné batérie. Odporúčame používať alkalicko-mangánové batérie.

Otvorte zaisťovaciu páčku (28) veka akumulátorovej priehradky a odklopte veko akumulátorovej priehradky (27).

V prípade potreby odoberte akumulátor (26).

Na otvorenie krytu priehradky na batérie (24) stlačte aretáciu (23) a odoberte kryt priehradky na batérie. Vložte dodané záložné batérie.

Dávajte pritom pozor na správnu polaritu podľa vyobrazenia na vnútornej strane priehradky na batérie.

Opäť nasaďte kryt priehradky na batérie (24).

"REPLACE AA BATTERY WHEN UNIT NO LONGER KEEPS CORRECT TIME": Záložné batérie vymeňte, keď sa už v rádiu neukladá čas.

Vždy vymieňajte všetky batérie súčasne. Používajte len batérie od jedného výrobcu a s rovnakou kapacitou.

- Keď rádio dlhší čas nepoužívate, vyberte z neho záložné batérie. Záložné batérie môžu pri dlhšom skladovaní v rádiu skorodovať a samočinne sa vybiť.