# Аудио режим

## Включване и изключване

За включване на радиото натиснете пусковия прекъсвач (15). Дисплеят (16) се активира и започва възпроизвеждането от последно ползвания преди изключването на радиото аудио източник.

За изключване на радиото натиснете отново пусковия прекъсвач (15). Текущо използвания аудио източник се запаметява.

## Настройка на силата на звука

След включване на радиото винаги е настроена ниска сила на звука.

За увеличаване на силата на звука завъртете копчето Clock (14) ‎(GPB 18V‑5 C)‎ респ. копчето Menu (22) ‎(GPB 18V‑5 SC)‎ по посока на часовника, а за намаляване на силата на звука - обратно на часовника.

Настройката на силата на звука се показва със стойност между 0 и 30 на дисплея. Задайте силата на звука преди настройване или смяна на радиостанция на ниска стойност, преди старт на външен аудио източник на средна стойност.

За изключване на звука можете да натиснете за кратко бутона Mute (12). На дисплея се показва символа заглушаване (f).

За да включите отново звука, натиснете отново за кратко бутона Mute или завъртете копчето Clock (14) ‎(GPB 18V‑5 C)‎ респ. копчето Menu (22) ‎(GPB 18V‑5 SC)‎ по посока на часовника.

## Регулиране на звука

За оптимално настройване на звука радиоапаратът разполага с еквилайзър.

Можете ръчно да промените нивото на високите и ниските тонове или да използвате предварителните настройки за звука за различни музикални стилове. На разположение за избор са предварително програмираните настройки JAZZ, ROCK, POP и CLASSIC, както и самостоятелно програмируемата настройка CUSTOM. Настройките на звука се запаметяват отделно за всеки аудио източник.

За да изберете запаметените предварителни настройки на звука, натискайте бутона Equalizer (20) за кратко докато желаната настройка не се покаже в индикатора за преварителна настройка на звука (i) на дисплея.

Промяна на настройката CUSTOM:

- Можете да настройвате нивото на високите и на ниските тонове в диапазон от −5 до +5.
- Натиснете бутона Equalizer (20) за повече от 0,5 s. В индикатора за предварителна настройка на звука (i) на дисплея се показва CUSTOM.
- GPB 18V‑5 C: В индикатора за ниво на високите/ниските (d) се показва TRE, актуалната стойност на нивото на високите мига. Завъртете копчето Clock (14), за да промените нивото на високите тонове. Натиснете копчето Clock (14), за да запаметите настроената стойност.
  В индикатора за нивото на високите/ниските (d) сега се показва BAS и актуалната стойност на нивото на ниските. Променете и запаметете нивото на ниските тонове, както е описано при високите.
- GPB 18V‑5 SC: В мултифункционалния дисплей (k) се показват <Treble> и актуалната стойност на нивото на високите. Завъртете копчето Menu (22), за да промените нивото на високите тонове. Натиснете копчето Menu (22), за да запаметите настроената стойност.
  В мултифункционалната индикация (k) сега се показват <Bass> и актуалната стойност на нивото на ниските тонове. Променяйте и запаметявайте нивото на ниските, както е описано за високите.
- След запаметяването на настройката на ниските тонове, респ. 10 s след последното натискане на копчето Clock (14)/Menu (22) радиото се връща към стандартния дисплей.

## Избор на аудио източник

За избор на аудио източник натискайте копчето Source (18) дотогава, докато на дисплея не се покаже желаният вътрешен, респ. външен аудио източник:

- DAB: дигитално радио през DAB+ ‎(GPB 18V‑5 SC)‎,
- FM: аналогово радио през УКВ,
- AUX: външен аудио източник (напр. CD плейър) през 3,5 mm букса AUX IN (10) в отделението за носители на информация,
- : външен аудио източник (напр. смартфон) през връзка с Bluetooth®.

Актуалният аудио източник може да се различи в индикатора за аудио източник (h) респ. индикатора Bluetooth® (g).

## Настройване/запаметяване на DAB+ радиостанция ‎(GPB 18V‑5 SC)‎

Натискайте за избор на аудио източник DAB+-радиостанция копчето Source (18) дотогава, докато в индикатора за аудио източник (h) не се покаже DAB.

След кратка инициализация се възпроизвежда последно настроената радиостанция.

Името на станцията се показва съответно в горния ред на мултифункционалния индикатор (k). Каква допълнителна информация ще се показва в долния ред на мултифункционалния индикатор, може да се настрои във функцията на менюто.

- За смяна на станцията завъртете копчето Source (18) докато желаната станция не се покаже на дисплея. Натиснете копчето Source (18), за да потвърдите избора. Радиото сменя на избраната станция.
  Алтернативно за смяна на станцията можете да натиснете бутона за търсене назад (13) или бутона за търсене напред (19).

- За запаметяване на една настроена станция натискайте бутона за запаметяване на програма (17) на желаното място в паметта докато номерът на мястото в паметта не се покаже в индикатора за място в паметта (c).

- За възпроизвеждане на запаметена станция натиснете за кратко един от бутоните за запаметяване на програма (17). Номерът на мястото в паметта се показва в индикатора за място в паметта (c).

Указание: При проблеми с приемането можете да стартирате ръчно търсенето на станция DAB+. За целта изберете <Auto Scan> в менюто или натиснете бутона за търсене назад (13) и бутона за търсене напред (19) едновременно. След приключване на търсенето на станции 4 станции се запаметяват на програмните места от 1 до 4. Вече запаметените станции се презаписват.

Ако не може да се открие DAB+ станция, се показва <No DAB Station – Please Auto Scan> в мултифункционалния индикатор (k).

## Настройка/запаметяване на УКВ радиостанция

За избор на аудио източник УКВ радиостанция натискайте копчето Source (18) дотогава, докато в индикатора за аудио източник (h) не се покаже FM.

GPB 18V‑5 C: По време на настройката в индикатора за време се показва радио честотата (j), след което в индикатора за радио честота (a).

GPB 18V‑5 SC: Честотата на актуално възпроизвежданата станция се показва в горния ред на мултифункционалния индикатор (k). Каква допълнителна информация ще се показва в долния ред на мултифункционалния индикатор, може да се настрои във функцията на менюто.

При достатъчно силно приемане на подходящ сигнал радиото автоматично превключва на стерео приемане, на дисплея се показва индикаторът за стерео приемане (e).

- За настройване на определена станция завъртете копчето Source (18) докато желаната честота, респ. желаната станция се покаже на дисплея.
- За търсене на следващата станция с висока сила на сигнала натиснете за кратко бутона за търсене назад (13) или бутона за търсене напред (19). Следващата открита станция ще се покаже на дисплея и ще се възпроизведе.
- За търсене на всички станции с висока сила на сигнала натиснете за кратко бутона за търсене назад (13) или бутона за търсене напред (19) за повече от 0,5 s. Всяка открита станция се възпроизвежда за 5 s, след това търсенето ще се продължи до края на честотния диапазон. За да прекъснете търсенето на станция, натиснете за кратко бутона за търсене назад (13) или бутона за търсене напред (19).
- За запаметяване на една настроена станция натискайте бутона за запаметяване на програма (17) на желаното място в паметта докато номерът на мястото в паметта не се покаже в индикатора за място в паметта (c).
- За автоматично търсене и запаметяване на най-силната станция натиснете бутона за търсене назад (13) и бутона за търсене напред (19) едновременно. Радиото проверява всички станции, които могат да се приемат и запаметява 4-те станции с най-добро приемане на местата от програмата 1 до 4. Обърнете внимание на това, че при нужда вече запаметените станции ще се презаписват.
  Ако търсенето се прекрати, ще се възпроизвежда запаметената под номер 1 в паметта станция.
- За възпроизвеждане на запаметена станция натиснете за кратко един от бутоните за запаметяване на програма (17). Номерът на мястото в паметта се показва в индикатора за място в паметта (c).

## Насочване на антената

Радиото се доставя с монтирана антена (30). Когато ползвате радио с УКВ, наклонете антената в посоката, в която приемането е най-добро.

Ако не можете да намерите позиция на антената с добро приемане, поставете радиото на друго място, където приемането е по-добро.

Указание: При работа на радиото в непосредствена близост до радиостанции, уреди, излъчващи радиовълни или други електронни уреди може да възникнат смущения в радиоприемането.

## Свързване на външни аудио източници през AUX

Отворете застопоряващия лост (8) и вдигнете нагоре капака (7) на отделението за носители на информация. Пъхнете 3,5 mm щекер на AUX кабела (9) в AUX IN-буксата (10). Свържете AUX кабела към подходящ аудио източник.

За възпроизвеждане на AUX аудио източник натискайте копчето Source (18) докато в индикатора за аудио източник (h) не се покаже AUX.

За защита от замърсяване затворете обратно капака (7) на отделението за носители на информация и го заключете като свалите щекера на AUX кабела.

При подходящ размер можете да поставите свързания през AUX аудио източник и в отделението за съхранение (6).

Ако по време на AUX режим се натисне един от бутоните за памет за програми (17), то радиото сменя на станцията, която е запаметена в последно използвания режим на работа на радиото.

## Възпроизвеждане/управление на външни аудио източници през Bluetooth®

За да възпроизведете аудио източник (напр. смартфон) през Bluetooth®, натискайте копчето Source (18) дотогава, докато индикаторът Bluetooth® (g) не се покаже на дисплея или независимо от актуалния аудио източник за кратко натиснете бутона Bluetooth® (21).

Ако радиото вече е било свързано с външен аудио източник през Bluetooth® и този аудио източник е наличен, то ще се изгради автоматично свързване с този аудио източник. Когато има връзка, индикаторът Bluetooth® (g) светва трайно.
GPB 18V‑5 SC: Името на свързания през Bluetooth® уред се показва в горния ред на мултифункционалния индикатор (k). В долния ред се появява предадения от свързания уред текст.

Ако в рамките на 2 min не може да се изгради връзка, изграждането ан връзка се прекратява и индикаторът Bluetooth® (g) мига трайно.
GPB 18V‑5 SC: В мултифункционалния индикатор (k) се показва <Not connected>.
След още 17 min без изграждане на връзка радиото автоматично се изключва.

Изграждане на нова връзка през Bluetooth®:

- За да изградите връзка с нов външен аудио източник, натиснете бутона Bluetooth® (21) за повече от 0,5 s. Това е възможно и по време на процеса на търсене, при съществуваща връзка или при режим с друг аудио източник.

- Радиото стартира процеса на търсене. По време на процеса на търсене индикаторът Bluetooth® (g) мига.

- Активирайте връзката през външен аудио източник. Това най-често при смартфоните е възможно в настройките в менюто Bluetooth®. Радиото се показва като наличен източник под името GPB 18V-5 C xxxx респ. GPB 18V-5 SC xxxx. Моля, за целта обърнете внимание на инструкцията за експлоатация на Вашия аудио източник/Вашия смартфон.

- Когато има връзка през Bluetooth®, индикаторът Bluetooth® (g) свети постоянно.

Свързаният през Bluetooth® аудио източник може да се управлява и през радиото:

- За да изберете заглавие и да стартирате, натискайте бутона за търсене напред (19) респ. бутона за търсене назад (13) за кратко докато желаното заглавие не се достигне. Възпроизвеждането на желаното заглавие се стартира автоматично.

- За да прекъснете възпроизвеждането, натиснете бутона Mute (12). На дисплея се показва символа заглушаване (f).

- За да продължите възпроизвеждането, натиснете бутона Mute (12) отново, променете силата на звука или натиснете бутона за търсене напред (19) респ. бутона за търсене назад (13).

- За преминаване напред, респ. назад в дадено заглавие задръжте бутона за търсене напред (19) респ. бутона за търсене назад (13) натиснат докато желаната позиция в заглавието не се достигне.

Ако по време на работа през Bluetooth® се натисне един от бутоните за памет за програми (17), то радиото сменя на станцията, която е запаметена в последно използвания режим на работа на радиото.

## Настройване на индикацията на време ‎(GPB 18V‑5 C)‎

За да достигнете в менюто индикацията на време, натиснете за кратко копчето Clock (14).

Можете да избирате между времевите формати 12 часа <12H> и 24 часа <24H>, както и да настройвате часове и минути.

Навигиране в менюто:

- Промяна на настройките на менюто: Завъртете копчето Clock (14).
- Запаметяване на настройките на менюто: Натиснете копчето Clock.
- След запаметяване на настройката на минутите, респ. 10 s след последното натискане на копчето Clock радиото се връща към аудио режим.

Ако времето на радиото не се запаметява, сменете буферните батерии.

## Функция нулиране ‎(GPB 18V‑5 C)‎

За нулиране на настройките на радиото до фабрични настройки (Reset), натиснете копчето Clock (14) за повече от 0,5 s. На дисплея се показва <RS>.

Завъртете копчето Clock (14), за да изберете между нулиране <YES> и връщане към актуалните настройки <NO>. Потвърдете избора чрез натискане на копчето Clock.

## Промяна на настройките на менюто ‎(GPB 18V‑5 SC)‎

За да достигнете функцията на менюто, натиснете копчето Menu (22).

Навигиране в менюто:

- Прелистване през менюто: завъртете копчето Menu (22).
- Избиране и запаметяване на настройка на менюто: натиснете копчето Menu (22).
- Преминаване в подменю: натиснете копчето Menu (22).
- Връщане от подменю на по-висше меню: натиснете бутона за търсене назад (13). Ако е достигнато най-горното ниво на менюто, радиото се връща обратно към аудио режим.

За да напуснете функцията на менюто от произволно ниво и да се върнете към аудио режим, натиснете бутона за търсене назад (13) за повече от 1 s. Алтернативно радиото 10 s след последното натискане на бутон автоматично се връща към аудио режим.

Ако настройките на менюто при изключване на радиото вече не са запаметени, то сменете буферните батерии.

## Опции на менюто ‎(GPB 18V‑5 SC)‎

Изборът на меню отчасти зависи от аудио режима, в който се намира радиото.

В рамките на менюто се показва името на менюто в горния ред на мултифункционалния индикатор (k), избираемата настройка е в долния ред.

<Set Time>
Меню време: Можете да избирате между времевите формати 12 часа <12 Hour Mode> и 24 часа <24 Hour Mode> и да настройвате времето ръчно. Ако при аудио източник DAB е избрана радиостанция, която предава часа, то този час се приема автоматично.

<Reset All>
Menü нулиране: Можете да нулирате всички настройки на менюто до фабрични настройки <Yes> или да ги върнете до актуалните настройки <No>.

<Auto Scan> (при аудио източник DAB)
Меню автоматично търсене на станция: Можете да стартирате автоматично търсене на станция.

<Manual Tune> (при аудио източник DAB)
Меню ръчно съгласуване: Можете да настройвате ръчно желаната честота.

<Display Type> (при аудио източник DAB)
Меню вид индикация: Можете да избирате кой текст да се показва в долния ред на мултифункционалния индикатор (k):

- Излъчваният от радиостанцията информационен текст <Dynamic Label>,
- Честотата на станцията <Frequency>,
- Силата на сигнала <Signal Strength>,
- Излъчваният от радиостанцията тип програма <Program Type>.

<Display Type> (при аудио източник FM)
Меню вид индикация: Можете да избирате кой текст да се показва в долния ред на мултифункционалния индикатор (k):

- Излъчваният от радиостанцията информационен текст <Radio Text>,
- Името на станцията <Program Service>,
- Излъчваният от радиостанцията тип програма <Program Type>.