# Ārējo ierīču elektrobarošana

## USB pieslēgvieta

No USB pieslēgvietām var darbināt vai uzlādēt ierīces, kuru elektrobarošana ir iespējama no USB (piemēram, dažādus mobilos tālruņus). Maksimālā uzlādes strāva ir 2,1 A.

Atveriet akumulatora pārsega fiksācijas sviru (8) un atveriet multivides nodalījuma pārsegu (7). Ārējās ierīces USB pieslēgumu ar piemērotu USB kabeli savienojiet ar radio USB uzlādes pieslēgvietu (11) (USB).

Akumulatora režīmā ārējo ierīci var uzlādēt tikai tik ilgi, kamēr radio ir ieslēgts.

Ja izmērs ir piemērots, ārējo ierīci uzlādes laikā var uzglabāt arī uzglabāšanas nodalījumā (6). Ja ārējā ierīce uzlādes laikā sakarst, atstājiet multivides nodalījuma pārsegu (7) atvērtu, lai ārējo ierīci pasargātu no pārkaršanas.

Kad uzlāde ir pabeigta vai USB kabelis noņemts, aizveriet pārsegu (7), lai radio pasargātu no netīrumiem.

## Maiņstrāvas pieslēgums

Izmantojot maiņstrāvas pieslēgvietas, var lietot citas ārējās elektroierīces. Kontaktligzdas var atšķirties atkarībā no valstī specifiskajiem standartiem.

Ārējo ierīču energoapgāde iespējama tikai tad, ja radio ir pieslēgts elektrotīklam, nevis ievietotajam akumulatoram. Ja radio ir pieslēgts elektrotīklam, kā apstiprinājums deg zaļā kontrollampiņa (3).

Maksimāli atļautā visu pieslēgto elektroierīču strāvas patēriņa summa nedrīkst pārsniegt turpmākajā tabulā norādīto vērtību (skatīt arī uzrakstu uz korpusa zem nosegvāka (4)).

Izstrādājuma numurs | Maks. strāvas patēriņa summa (A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Atveriet maiņstrāvas pieslēgvietu nosegvāku (4) un ārējās elektroierīces spraudni pievienojiet radio kontaktligzdai (5).