# Λειτουργία με μπαταρία

- Χρησιμοποιείτε μόνο τους φορτιστές που αναφέρονται στα Τεχνικά στοιχεία. Μόνο αυτοί οι φορτιστές είναι εναρμονισμένοι με την μπαταρία ιόντων λιθίου που χρησιμοποιείται στο ραδιόφωνό σας.

Υπόδειξη: Η χρήση μη κατάλληλων για το ραδιόφωνό σας μπαταριών μπορεί να οδηγήσει σε δυσλειτουργίες ή σε ζημιά του ραδιοφώνου.

Η μπαταρία ιόντων λιθίου προστατεύεται με το σύστημα "Electronic Cell Protection (ECP)" από μια πλήρη αποφόρτιση. Όταν η μπαταρία αδειάσει το ραδιόφωνο αποσυνδέεται μέσω ενός κυκλώματος προστασίας.

- Μην ενεργοποιήσετε το ραδιόφωνο ξανά, μετά την απενεργοποίησή του από το κύκλωμα προστασίας. Η μπαταρία μπορεί να υποστεί ζημιά.

## Αλλαγή μπαταρίας

Ανοίξτε τον μοχλό ασφάλισης (28) του καλύμματος της μπαταρίας και ανασηκώστε το κάλυμμα της μπαταρίας (27).

Για την αφαίρεση της μπαταρίας πατήστε το πλήκτρο απασφάλισης της μπαταρίας (25) και τραβήξτε την μπαταρία έξω από τη θήκη της μπαταρίας. Μην εφαρμόσετε εδώ καμία βία.

Για την τοποθέτηση της μπαταρίας σπρώξτε την μέσα στην υποδοχή της μπαταρίας (29) έτσι, ώστε οι συνδέσεις της μπαταρίας να ακουμπούν πάνω στις συνδέσεις της υποδοχής της μπαταρίας. Αφήστε την μπαταρία να ασφαλίσει.

Κλείστε το κάλυμμα της μπαταρίας (27) και ασφαλίστε το.