# Ulkoisten laitteiden virtalähde

## USB-liitäntä

USB-liitännän avulla voit ladata laitteita, joiden virransyöttö on mahdollista USB:n kautta (esim. useimmat matkapuhelimet). Suurin latausvirta on 2,1 A.

Avaa lukitusvipu (8) ja käännä medialokeron kansi (7) auki. Kytke ulkoisen laitteen USB-liitäntä sopivan USB-johdon kanssa radion USB-latausporttiin (11) (USB).

Akkukäytössä ulkoista laitetta voi ladata vain radion ollessa päällä.

Sopivan kokoista ulkoista laitetta voi pitää latauksen aikana säilytyslokerossa (6). Jos ulkoinen laite lämpenee voimakkaasti lataamisen aikana, jätä medialokeron kansi auki (7), jotta ulkoinen laite ei ylikuumene.

Kun lataus on päättynyt tai USB-johto on irrotettu, sulje kansi (7), jotta radion sisään ei pääse likaa.

## Vaihtovirtaliitäntä

Vaihtovirtaliitäntöjen avulla voit käyttää muita ulkoisia sähkölaitteita. Pistorasiat voivat vaihdella maakohtaisten standardien mukaan.

Ulkoisten laitteiden virransyöttö vaihtovirtaliitännän kautta on mahdollista vain, kun radio on kytketty verkkovirtaan. Radion akkukäytössä se ei ole mahdollista. Vihreä merkkivalo (3) palaa, kun radio on kytketty verkkovirtaan.

Kaikkien kytkettyjen sähkölaitteiden suurimman sallitun virrankulutuksen summa ei saa ylittää seuraavassa taulukossa ilmoitettua arvoa (katso myös kansien (4) alla oleva kotelomerkintä):

Tuotenumero | Suurimman sallitun virrankulutuksen summa (A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Avaa vaihtovirtaliitäntöjen suojakansi (4) ja kytke ulkoisen sähkölaitteen pistoke radion pistorasiaan (5).