# Používanie s akumulátorom

- Používajte len nabíjačky uvedené v technických údajoch. Len tieto nabíjačky sú vhodné pre lítiovo-iónové akumulátory, ktoré možno používať vo vašom rádiu.

Upozornenie: Používanie akumulátorov, ktoré nie sú vhodné pre vaše rádio, môže viesť k chybnému fungovaniu alebo k poškodeniu rádia.

Lítiovo-iónový akumulátor je vďaka „Electronic Cell Protection (ECP)“ chránený proti hlbokému vybitiu. Keď je akumulátor vybitý, rádio sa prostredníctvom ochranného obvodu vypne.

- Rádio nikdy znova nezapínajte, keď bolo vypnuté prostredníctvom ochranného obvodu. Aku‌mu‌látor sa môže poškodiť.

## Výmena akumulátora

Otvorte zaisťovaciu páčku (28) veka akumulátorovej priehradky a odklopte veko akumulátorovej priehradky (27).

Na vybratie akumulátora stlačte tlačidlo na odistenie akumulátora (25) a vyberte akumulátor z priehradky na akumulátor. Nepoužívajte pritom neprimeranú silu.

Pri vkladaní akumulátora zasuňte akumulátor do uloženia akumulátora (29) tak, aby prípojky akumulátora priliehali k prípojkám uloženia akumulátora. Akumulátor nechajte zaistiť zaskočením.

Veko akumulátorovej priehradky (27) zatvorte a zaistite ho.