# Napajanje drugih naprav

## Priključek USB

S priključkom USB lahko polnite naprave, ki jih je mogoče polniti prek priključka USB (npr. različne mobilne telefone). Največji polnilni tok znaša 2,1 A.

Odprite zaporno ročico (8) in dvignite pokrov (7) predala za medije. Povežite priključek USB zunanje naprave prek primernega kabla USB z vtičem USB (11) (USB) radijskega predvajalnika.

Pri delovanju na akumulatorsko baterijo lahko zunanjo napravo polnite samo, če je radijski predvajalnik vklopljen.

Če je primerne velikosti lahko zunanjo napravo med polnjenjem spravite v predal za shranjevanje (6). Če se zunanja naprava med polnjenjem segreje, potem pustite pokrov (7) predala za medije odprt, da zavarujete zunanjo napravo pred pregrevanjem.

Če je polnjenje zaključeno oz. ste kabel USB odstranili, znova zaprite pokrov (7), da zavarujete radijski predvajalnik pred umazanijo.

## Priključek za izmenični tok

S pomočjo priključkov za izmenični tok lahko napajate dodatne zunanje električne naprave. Vtičnice se lahko razlikujejo glede na posamezne standarde v različnih državah.

Oskrba z energijo zunanjih naprav prek priključka za izmenični tok je možna samo, če se radijski predvajalnik napaja prek omrežnega priključka in ne prek vstavljene akumulatorske baterije. Če je radijski predvajalnik priključen na električno omrežje, sveti za potrditev zelena opozorilna lučka (3).

Vsota največje dovoljene porabe toka vseh električnih naprav ne sme prekoračiti vrednosti v spodnji preglednici (glejte tudi napis na ohišju pod pokrovih (4)):

Številka izdelka | Vsota najv. porabe toka (v A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Odprite pokrov (4) priključkov za izmenični tok in vstavite vtič zunanje električne naprave v vtičnico (5) radijskega predvajalnika.