# Rad s aku-baterijom

- Koristite samo punjače navedene u tehničkim podacima. Samo su ovi punjači prilagođeni litij‑ionskoj aku-bateriji koja se koristi u vašem radiju.

Napomena: Uporaba aku-baterija, koje nisu prikladne za vaš radio, može dovesti do neispravnog rada ili oštećenja radija.

Litij-ionska aku-baterija je „Electronic Cell Protection (ECP)“ zaštitom zaštićena od dubinskog pražnjenja. Kod ispražnjene aku-baterije radio se isključuje uz pomoć zaštitne sklopke.

- Radio nemojte ponovno uključiti nakon što se isključio uz pomoć zaštitne sklopke. Aku-baterija bi se mogla oštetiti.

## Zamjena aku-baterije

Otvorite polugu za deblokadu (28) poklopca aku-baterije i otklopite poklopac aku-baterije (27).

Za vađenje aku-baterije pritisnite tipku za deblokadu aku-baterije (25) i izvucite aku-bateriju iz pretinca za aku-bateriju. Pritom ne primjenjujte silu.

Za umetanje aku-baterije gurnite je u prihvat aku-baterije (29) tako da priključci aku-baterije naliježu na priključke prihvata aku-baterije. Pustite aku-bateriju da se uglavi.

Zatvorite poklopac aku-baterije (27) i blokirajte ga.