# Garso režimas

## Įjungimas ir išjungimas

Norėdami radiją įjungti, paspauskite įjungimo-išjungimo mygtuką (15). Suaktyvinamas ekranas (16) ir transliuojamas radijo paskutinio išjungimo metu nustatytas garso šaltinis.

Norėdami radiją išjungti, dar kartą paspauskite įjungimo-išjungimo mygtuką (15). Esamas garso šaltinio nustatymas išsaugomas.

## Garso stiprumo reguliavimas

Radiją įjungus visada yra nustatytas žemas garso stiprumas.

Norėdami padidinti garso stiprumą, sukite „Clock“ mygtuką (14) ‎(GPB 18V‑5 C)‎ arba meniu mygtuką (22) ‎(GPB 18V‑5 SC)‎ pagal laikrodžio rodyklę, norėdami sumažinti – prieš laikrodžio rodyklę.

Garso stiprumo nustatymas su verte nuo 0 iki 30 kelias sekundes parodomas ekrane. Prieš nustatydami ar keisdami radijo stotį, nustatykite mažesnę garso stiprumo vertę, o prieš įjungdami išorinį garso šaltinį – vidutinę vertę.

Norėdami garsą išjungti, galite trumpai paspausti garso nutildymo mygtuką (12). Ekrane rodomas garso nutildymo indikatorius (f).

Norėdami garsą vėl įjungti, iš naujo trumpai paspauskite garso nutildymo mygtuką arba pagal laikrodžio rodyklę pasukite „Clock“ mygtuką (14) ‎(GPB 18V‑5 C)‎ arba meniu mygtuką (22) ‎(GPB 18V‑5 SC)‎.

## Skambesio nustatymas

Optimaliam skambėjimo tonui užtikrinti, radijuje yra integruotas ekvalaizeris.

Rankiniu būdu galite keisti aukštų ir žemų dažnių lygį arba naudoti įvairių muzikos stilių skambesio išankstinius nustatymus. Galite rinktis iš šių iš anksto užprogramuotų nustatymų JAZZ, ROCK, POP ir CLASSIC arba pačių programuojamą nustatymą CUSTOM. Skambesio nustatymai išsaugomi atskirai kiekvienam garso šaltiniui.

Norėdami pasirinkti vieną iš išsaugotų skambesio išankstinių nustatymų, pakartotinai spaus‌kite ekvalaizerio mygtuką (20), kol ekrane esančiame skambesio išankstinių nustatymų indikatoriuje (i) pasirodys pageidaujamas nustatymas.

Nustatymo CUSTOM pakeitimas:

- Aukštų dažnių lygį ir žemų dažnių lygį galite nustatyti nuo −5 iki +5 diapazone.
- Ilgiau kaip 0,5 s spauskite ekvalaizerio mygtuką (20). Ekrane esančiame skambesio išankstinių nustatymų indikatoriuje (i) rodoma CUSTOM.
- GPB 18V‑5 C: aukštų/žemų dažnių lygio indikatoriuje (d) rodoma TRE, mirksi aukštų dažnių lygio vertė. Sukite „Clock“ mygtuką (14), norėdami aukštų dažnių lygį pakeisti. Spauskite „Clock“ mygtuką (14), norėdami nustatytą vertę išsaugoti.
  Aukštų/žemų dažnių lygio indikatoriuje (d) rodoma BAS bei žemų dažnių lygio esamoji vertė. Žemų dažnių lygį pakeiskite ir išsaugokite tokiu pat principu kaip ir aukštų dažnio lygį.
- GPB 18V‑5 SC: daugiafunkciame indikatoriuje (k) rodoma <Treble> ir esamoji aukštų dažnių lygio vertė. Sukite meniu mygtuką (22), norėdami aukštų dažnių lygį pakeisti. Spauskite meniu mygtuką (22), norėdami nustatytą vertę išsaugoti.
  Daugiafunkciame indikatoriuje (k) rodoma <Bass> bei žemų dažnių lygio esamoji vertė. Žemų dažnių lygį pakeiskite ir išsaugokite tokiu pat principu kaip ir aukštų dažnio lygį.
- Išsaugojus žemų dažnių lygį arba praėjus 10 s po paskutinio „Clock“ mygtuko (14)/meniu mygtuko (22) paspaudimo, radijas persijungia į standartiniu ekrano nustatymus.

## Garso šaltinio parinkimas

Norėdami pasirinkti garso šaltinį, pakartotinai spauskite „Source“ mygtuką (18), kol ekrane bus parodytas pageidaujamas vidinis arba išorinis garso šaltinis:

- DAB: skaitmeninis radijas DAB+ bangomis ‎(GPB 18V‑5 SC)‎,
- FM: analoginis radijas UT bangomis,
- AUX: išorinis garso šaltinis (pvz., CD grotuvas) per 3,5 mm įvorę AUX IN (10) medijos leistuve,
- : išorinis garso šaltinis (pvz., išmanusis telefonas) per „Bluetooth®“ jungtį.

Esamasis garso šaltinis rodomas garso šaltinio indikatoriuje (h) arba „Bluetooth®“ indikatoriuje (g).

## DAB+ radijo stoties nustatymas/išsaugojimas ‎(GPB 18V‑5 SC)‎

Norėdami pasirinkti DAB+ radijo stoties garso šaltinį, pakartotinai spauskite „Source“ mygtuką (18), kol radijo šaltinio indikatoriuje (h) bus parodytas DAB.

Po trumpo inicijavimo transliuojama paskiausiai nustatyta radijo stotis.

Stoties pavadinimas rodomas daugiafunkcio indikatoriaus (k) viršutinėje eilutėje. Kokia papildoma informacija bus rodoma daugiafunkcio indikatoriaus apatinėje eilutėje, galima nustatyti meniu funkcijoje.

- Norėdami pakeisti stotį, sukite „Source“ mygtuką (18), kol ekrane bus parodytas pageidaujama stotis. Paspauskite „Source“ mygtuką (18), kad patvirtintumėte parinktį. Radijuje perjungiama pasirinkta stotis.
  Norėdami pakeisti stotį, taip pat galite paspausti paieškos atgal mygtuką (13) arba paieškos pirmyn mygtuką (19).

- Norėdami išsaugoti nustatytą stotį, spauskite pageidaujamos atminties vietos programinį atminties mygtuką (17) tol, kol atminties vietos indikatoriuje (c) atsiras atminties vietos numeris.

- Norėdami, kad būtų transliuojama išsaugota stotis, trumpai paspauskite vieną iš programinių atminties mygtukų (17). Atminties vietos numeris rodomas atminties vietos indikatoriuje (c).

Nuoroda: iškilus priėmimo problemoms, DAB+ stočių paiešką galite įjungti rankiniu būdu. Tuo tikslu meniu pasirinkite <Auto Scan> arba tuo pačiu metu paspauskite paieškos atgal mygtuką (13) ir paieškos pirmyn mygtuką (19). Pasibaigus stoties paieškai, programos atminties vietose nuo 1 iki 4 yra išsaugomos 4 stotys. Jei buvo išsaugotų stočių, tai užrašoma ant jų.

Jei DAB+ radijo stoties rasti nepavyksta, daugiafunkciame indikatoriuje (k) parodoma <No DAB Station – Please Auto Scan>.

## UTB radijo stočių nustatymas/išsaugojimas

Norėdami pasirinkti UTB radijo stoties garso šaltinį, pakartotinai spauskite „Source“ mygtuką (18), kol radijo šaltinio indikatoriuje (h) bus parodytas FM.

GPB 18V‑5 C: nustatymo metu radijo dažnis rodomas laiko indikatoriuje (j), o po to radijo dažnio indikatoriuje (a).

GPB 18V‑5 SC: šiuo metu transliuojamos stoties dažnis rodomas daugiafunkcio indikatoriaus (k) viršutinėje eilutėje. Kokia papildoma informacija bus rodoma daugiafunkcio indikatoriaus apatinėje eilutėje, galima nustatyti meniu funkcijoje.

Kai priimamas signalas pakankamai stiprus, radijas automatiškai persijungia į stereopriėmimo režimą, o ekrane atsiranda stereopriėmimo indikatorius (e).

- Norėdami nustatyti tam tikrą stotį, sukite „Source“ mygtuką (18), kol ekrane bus parodytas pageidaujamas dažnis arba pageidaujama stotis.
- Norėdami ieškoti artimiausios radijo stoties su didelio stiprumo signalu, trumpai paspauskite paieškos atgal mygtuką (13) arba paieškos pirmyn mygtuką (19). Pirma rasta stotis rodoma ekrane ir transliuojama.
- Norėdami ieškoti visų radijo stočių su didelio stiprumo signalu, ilgiau kaip 0,5 s spauskite paieškos atgal mygtuką (13) arba paieškos pirmyn mygtuką (19). Kiekviena atrasta stotis transliuojama 5 s, o po to paieška tęsiama iki dažnių diapazono pabaigos. Norėdami nutraukti stočių paiešką, trumpai paspauskite paieškos atgal mygtuką (13) arba paieškos pirmyn mygtuką (19).
- Norėdami išsaugoti nustatytą stotį, spauskite pageidaujamos atminties vietos programinį atminties mygtuką (17) tol, kol atminties vietos indikatoriuje (c) atsiras atminties vietos numeris.
- Norėdami įjungti stočių su didžiausio stiprumo signalu automatinę paiešką ir išsaugojimą, kartu paspauskite paieškos atgal mygtuką (13) ir paieškos pirmyn mygtuką (19). Radijas patikrina visas rastas stotis ir programos atminties vietose nuo 1 iki 4 išsaugo 4 stotis su didžiausio stiprumo signalu. Atkreipkite dėmesį į tai, kad yra užrašoma ant jau išsaugotų stočių.
  Kai paieška baigiama, transliuojama 1-oje programos atminties vietoje išsaugota stotis.
- Norėdami, kad būtų transliuojama išsaugota stotis, trumpai paspauskite vieną iš programinių atminties mygtukų (17). Atminties vietos numeris rodomas atminties vietos indikatoriuje (c).

## Strypinės antenos nukreipimas

Radijas tiekiamas su primontuota strypine antena (30). Radijui veikiant UT bangomis, strypinę anteną nukreipkite ta kryptimi, kuria yra geriausias bangų priėmimas.

Jei bangų priėmimas nepakankamai geras, radiją pastatykite kitoje vietoje, kurioje yra geresnis bangų priėmimas.

Nuoroda: radiją naudojant netoli radijo stočių, radijo aparatų ar kitų elektroninių prietaisų, gali pasitaikyti radijo bangų priėmimo trikdžių.

## Išorinių garso šaltinių prijungimas per AUX

Atlaisvinkite fiksuojamąją svirtelę (8) ir atidarykite medijos leistuvo skyriaus gaubtą (7). AUX kabelio (9) 3,5 mm kištuką įstatykite į AUX IN įvorę (10). AUX laidą prijunkite prie tinkamo garso šaltinio.

Norėdami, kad būtų transliuojamas AUX garso šaltinis, pakartotinai spauskite „Source“ mygtuką (18), kol garso šaltinio indikatoriuje (h) atsiras AUX.

Kai ištraukiate AUX laido kištuką, apsaugai nuo nešvarumų užtikrinti vėl uždenkite medijos leistuvo skyriaus gaubtelį (7) ir jį užfiksuokite.

Jei tinka dydis, tai AUX jungtimi prijungtą garso šaltinį taip pat galite laikyti dėtuvėje (6).

Jei veikiant AUX paspaudžiamas programinis atminties mygtukas (17), radijuje perjungiama ta stotis, kuri yra išsaugota paskiausiai naudotame radijo režime.

## išorinių garso šaltinių „Bluetooth®“ ryšiu transliavimas/valdymas

Norėdami transliuoti garso šaltinį (pvz., išmanųjį telefoną) „Bluetooth®“ ryšiu, pakartotinai spauskite „Source“ mygtuką (18), kol ekrane atsiras „Bluetooth®“ indikatorius (g), arba, nepriklausomai nuo esamo garso šaltinio, trumpai spustelėkite „Bluetooth®“ mygtuką (21).

Jei radijas „Bluetooth®“ ryšiu jau buvo sujungtas su išoriniu garso šaltiniu ir šis garso šaltinis yra, tai ryšys su šiuo garso šaltiniu bus sukuriamas automatiškai. Kai tik ryšys sukuriamas, pradeda nuolat šviesti „Bluetooth®“ indikatorius (g).
GPB 18V‑5 SC: „Bluetooth®“ ryšiu sujungto prietaiso pavadinimas rodomas daugiafunkcio indikatoriaus (k) viršutinėje eilutėje. Apatinėje eilutėje rodomas iš prijungto prietaiso perduotas tekstas.

Jei per 2 min ryšio sukurti nepavyko, ryšio sukūrimas nutraukiamas, o „Bluetooth®“ indikatorius (g) nuolat mirksi.
GPB 18V‑5 SC: daugiafunkciame indikatoriuje (k) rodoma <Not connected>.
Praėjus 17 min po to, kai nebuvo sukurtas ryšys, radijas automatiškai išsijungia.

Naujo „Bluetooth®“ ryšio sukūrimas:

- Norėdami sukurti ryšį su nauju išoriniu garso šaltiniu, ilgiau 0,5 s spauskite „Bluetooth®“ mygtuką (21). Tai taip pat galima atlikti paieškos metu, esant sukurtam ryšiui arba veikiant su kitu garso šaltiniu.

- Radijas pradeda paiešką. Paieškos metu mirksi „Bluetooth®“ indikatorius (g).

- Suaktyvinkite ryšį per išorinį garso šaltinį. Išmaniuosiuose telefonuose dažniausia tai galima atlikti meniu „Bluetooth®“ nustatymuose. Radijas rodomas kaip esantis šaltinis, kurio pavadinimas GPB 18V-5 C xxxx arba GPB 18V-5 SC xxxx. Tuo tikslu prašome laikyti savo garso šaltinio/išmaniojo telefono naudojimo instrukcijos.

- Kai tik su „Bluetooth®“ sukuriamas ryšys, „Bluetooth®“ indikatorius (g) pradeda šviesti nuolat.

„Bluetooth®“ prijungtą garso šaltinį taip pat galima valdyti radiju:

- Norėdami pasirinkti įrašą ir jį paleisti, pakartotinai trumpai spauskite paieškos pirmyn mygtuką (19) arba paieškos atgal mygtuką (13), kol pasieksite pageidaujamą įrašą. Pasirinktas įrašas automatiškai paleidžiamas.

- Norėdami transliaciją nutraukti, paspauskite garso nutildymo mygtuką (12). Ekrane rodomas garso nutildymo indikatorius (f).

- Norėdami transliaciją tęsti, dar kartą paspauskite garso nutildymo mygtuką (12), pakeiskite garso stiprumą arba paspauskite paieškos pirmyn mygtuką (19) arba paieškos atgal mygtuką (13).

- Norėdami įrašą pasukti pirmyn arba atgal, laikykite paspaustą paieškos pirmyn mygtuką (19) arba atitinkamai paieškos atgal mygtuką (13), kol bus pasiekta pageidaujama įrašo vieta.

Jei veikiant „Bluetooth®“ ryšiu paspaudžiamas vienas iš programinių atminties mygtukų (17), radijuje perjungiama ta stotis, kuri yra išsaugota paskiausiai naudotame radijo režime.

## Laiko indikatoriaus nustatymas ‎(GPB 18V‑5 C)‎

Norėdami patekti į laiko indikatoriaus meniu, trumpai paspauskite „Clock“ mygtuką (14).

Galite pasirinkti 12 valandų <12H> arba 24 valandų <24H> laiko formatą bei nustatyti valandas ir minutes.

Judėjimas per meniu punktus:

- Meniu nustatymų keitimas: sukite „Clock“ mygtuką (14).
- Meniu nustatymų išsaugojimas: spauskite „Clock“ mygtuką.
- Išsaugojus minučių nustatymus arba praėjus 10 s po paskutinio „Clock“ mygtuko paspaudimo, radijas vėl persijungia į garso režimą.

Jei radijuje nebeišsaugomas laikas, pakeiskite buferines baterijas.

## Atkūrimo funkcija ‎(GPB 18V‑5 C)‎

Norėdami atkurti visus radijo gamyklinius nustatymus („Reset“), ilgiau kaip 0,5 s spauskite „Clock“ mygtuką (14). Ekrane atsiranda <RS>.

Sukite „Clock“ mygtuką (14), norėdami pasirinkti atkūrimą <YES> arba grįžimą į esamuosius nustatymus <NO>. Pasirinkimą patvirtinkite „Clock“ mygtuko paspaudimu.

## Meniu nustatymų keitimas ‎(GPB 18V‑5 SC)‎

Norėdami patekti į meniu funkciją, paspauskite meniu mygtuką (22).

Judėjimas per meniu punktus:

- Slinkimas per meniu: sukite meniu mygtuką (22).
- Meniu nustatymo pasirinkimas ir išsaugojimas: paspauskite meniu mygtuką (22).
- Perjungimas į pomeniu: paspauskite meniu mygtuką (22).
- Iš pomeniu grįžimas į aukštesnio lygmens meniu: paspauskite paieškos atgal mygtuką (13). Kai pasiekiamas aukščiausias meniu lygmuo, radijas vėl persijungia į garso režimą.

Norėdami išeiti iš meniu bet kuriame lygmenyje ir grįžti į garso režimą, ilgiau kaip 1 s spauskite paieškos atgal mygtuką (13) . Pasirinktinai, praėjus 10 s po paskutinio mygtuko paspaudimo, radijas automatiškai persijungia į garso režimą.

Jei išjungiant radiją meniu nustatymai nebeišsaugomi, pakeiskite buferines baterijas.

## Meniu parinktys ‎(GPB 18V‑5 SC)‎

Meniu parinktis iš dalies priklauso nuo garso režimo, kuriuo veikia radijas.

Meniu viduje daugiafunkcio indikatoriaus (k) viršutinėje eilutėje yra rodomas meniu pavadinimas, o apatinėje eilutėje – nustatymas, kurį galima pasirinkti.

<Set Time>
Laiko meniu: galite pasirinkti 12 valandų <12 Hour Mode> arba 24 valandų <24 Hour Mode> laiko formatą ir nustatyti laiką rankiniu būdu. Jei kaip garso šaltinis DAB yra parinkta radijo storis, kuri perduoda paros laiką, tai laikas perimamas automatiškai.

<Reset All>
Atkūrimo meniu: galite atkurti visus gamyklinius meniu nustatymus <Yes> arba grįžti į esamuosius nustatymus <No>.

<Auto Scan> (esant garso šaltiniui DAB)
Automatinės stoties paieškos meniu: galite įjungti automatinę stoties paiešką.

<Manual Tune> (esant garso šaltiniui DAB)
Rankinio suderinimo meniu: rankiniu būdu galite nustatyti pageidaujamą dažnį.

<Display Type> (esant garso šaltiniui DAB)
Rodymo tipo meniu: galite pasirinkti, kuris tekstas bus rodomas daugiafunkcio indikatoriaus (k) apatinėje eilutėje:

- radijo stoties transliuojamas informacinis tekstas <Dynamic Label>,
- stoties dažnis <Frequency>,
- signalo stiprumas <Signal Strength>,
- radijo stoties transliuojamas programos tipas <Program Type>,

<Display Type> (esant garso šaltiniui FM)
Rodymo tipo meniu: galite pasirinkti, kuris tekstas bus rodomas daugiafunkcio indikatoriaus (k) apatinėje eilutėje:

- radijo stoties transliuojamas informacinis tekstas <Radio Text>,
- stoties pavadinimas <Program Service>,
- radijo stoties transliuojamas programos tipas <Program Type>.