# Elektros energijos tiekimas į išorinius prietaisus

## USB jungtis

Naudojantis USB jungtimi, galima įkrauti prietaisus, į kuriuos energija gali būti tiekiama per USB jungtį (pvz., mobiliojo ryšio telefonus). Maksimali įkrovimo srovė 2,1 A.

Atlaisvinkite fiksuojamąją svirtelę (8) ir atidarykite medijos leistuvo skyriaus gaubtą (7). Išorinio prietaiso USB jungtį tinkamu USB laidu sujunkite su radijo USB įvore (11) (USB).

Eksploatuojant su akumuliatoriumi, išorinį prietaisą galima įkrauti tik tada, kol yra įjungtas radijas.

Jei tinka dydis, išorinį prietaisą įkrovimo metu galima laikyti dėtuvėje (6). Jei išorinis prietaisas įkrovimo metu įkaista, siekdami apsaugoti išorinį prietaisą nuo perkaitimo, palikite atidarytą medijos leistuvo skyriaus dangtelį (7).

Kai įkrovimo procesas baigiasi arba kai atjungiamas USB laidas, dangtelį (7) vėl uždenkite, kad apsaugotumėte radiją nuo užterštumo.

## Prijungimas prie kintamosios srovės šaltinio

Prijungę prie kintamosios srovės jungčių, galite naudoti kitus išorinius elektrinius prietaisus. Kištukiniai lizdai gali skirtis priklausomai nuo šalyje galiojančių standartų.

Elektros energija į išorinius prietaisus per kintamosios srovės jungtį gali būti tiekiama tik tada, kai radijas yra prijungtas prie elektros tinklo, ir negali būti tiekiama iš įstatyto akumuliatoriaus. Jei radijas yra prijungtas prie elektros tinklo, kaip patvirtinimas šviečia žalia kontrolinė lemputė (3).

Visų prijungtų elektrinių prietaisų maksimalių leidžiamųjų naudojamųjų srovių suma turi neviršyti žemiau pateiktoje lentelėje nurodytos vertės (taip pat žr. užrašą po dangteliais (4)):

Gaminio numeris | Maks. naudojamųjų srovių suma (A)
--- | ---
‎3 601 DA4 000‎‎‎‎ | 15
‎3 601 DA4 100‎‎‎‎ | 15
‎3 601 DA4 170‎‎‎‎ | 12
‎3 601 DA4 1W0‎‎‎‎ | 15
‎3 601 DA4 130‎‎‎‎ | 9
‎3 601 DA4 140‎‎‎‎ | 9

Atidenkite kintamosios srovės jungčių dangtelį (4) ir į statybų aikštelės radijo kištukinį lizdą (5) įstatykite išorinio elektrinio prietaiso kištuką.